cyanic-selkie/wikianc huggingface dataset:
Бил Витерс
Sussex Records
На почетокот од 1970 година, неговата демо лента била одобрена од Кларенс Авант, сопственик на Sussex Records. Витерс потпишал договор со Авент, а негов прв продуцент бил Букер Т. Џонс, кој претходно работел со Stax Records. За албумот биле предвидени четири тричасовни сесии за снимање, но од финансиски причини албумот бил снимен во три сесии со шестмесечна пауза помеѓу втората и третата сесија. Албумот Just as I Am бил објавен во 1971 година, а на него се нашле и песните „Ain't No Sunshine“ и „Grandma's Hands“. На албумот гитара свирел Стивен Стилс. На насловната страница на албумот, Витерс е прикажан на неговото работно место во Weber Aircraft во Бурбанк, Калифорнија, како ја држи својата торба за ручек.
Албумот бил успешен, а Витерс започнал турнеја со група составена од членови на Watts 103rd Street Rhythm Band. На 14-тото доделување на Греми наградите, одржано на 14 март 1972 година, за Ain't No Sunshine Бил Витерс ја освоил наградата „Најдобра R&B песна“. Оваа песна се продала во над 1 милион примероци и во септември 1971 година добила златен диск од RIAA.
За време на паузата помеѓу концертните турнеи, Витерс го снимил својот втор албум Still Bill. Песната Lean on Me на 8 јули 1972 година се искачила на прво место на топ листата. Ова била втора „златна“ песна за Бил со продадени преку 3 милиони примероци. Следната песна, Use Me, објавена во август 1972 година, исто така ја надминала границата од милион продадени примероци. Неговиот настап во Карнеги Хол од 6 октомври 1972 година бил снимен и на 30 ноември 1972 година бил издаден како албум во живо под наслов Bill Withers, Live at Carnegie Hall. Во 1974 година, Витерс го снимил албумот +'Justments, но поради судски спор со Sussex одредено време потоа не можел да снима.
Во овој период, напишал и продуцирал две песни за албумот од Gladys Knight &amp; Pips, а во октомври 1974 година настапил на заеднички концерт со Џејмс Браун, Ета Џејмс и ББ Кинг во Заир, четири недели пред историскиот боксерски меч меѓу Џорџ Форман и Мухамед Али. Снимката од изведбата беше вклучена во документарниот филм When We Were Kings (1996), а Витерс може да се слушне на саундтракот. И во документарниот филм Soul Power (2008) има снимки од концертот во Заир од 1974 година.
Columbia Records
По распаѓањето на Sussex Records, Витерс во 1975 година потпишал договор со Columbia Records. На неговата прва плоча за неговата нова компанија, насловена Making Music, се наоѓала и песната She's Lonely, која била прикажан во филмот Looking for Mr. Goodbar. Во текот на следните три години, секоја година издавал по еден албум: Naked &amp; Warm (1976), Menagerie (1977; кој ја содржи успешната песна „Lovely Day“) и „Bout Love (1978).
Поради проблемите кои ги имал со Columbia и неможејќи да добие одобрение за песни за неговиот албум, тој одлучил од 1977 до 1985 година да се насочи на заеднички проекти, каква што е „Just the Two of Us“, со џез-саксофонистот Гровер Вашингтон Џуниор, објавена во текот на јуни 1980. Песната ја освоила наградата Греми за најдобра R&amp;B песна. Витерс потоа заедно со the Crusaders ја објавил „Soul Shadows“, а со Ралф Мекдоналд песната „In the Name of Love“, која била номинирана за Греми за вокална изведба.
Во 1982 година, Витерс се појавил на албумот Dreams in Stone од францускиот пејач Мишел Берже. На оваа плоча имало и една композиција ко-напишана и испеана од Витерс, диско песна за Њујорк под наслов „Apple Pie“.
Во 1985 година го објавил албумот Watching You, Watching Me, на кој била и R&B песната Oh Yeah! која се пласирала на топ-40. Со овој албум завршил деловниот однос на Витерс со Columbia Records. Витерс во неговите интервјуа изјавил дека многу песни кои биле одобрени за албумот, биле истите песни кои биле отфрлени во 1982 година, со што тие значително придонеле за осумгодишната пауза помеѓу албумите. Витерс, исто така, изјавил дека е фрустрирачки кога неговата издавачка куќа издава албум од Mr. T, кој е глумец, а истовремено спречуваат вистински пејач да објави свој. Во 1985 г. тргнал на турнеја со Џенифер Холидеј за да го промовира (она што ќе се покаже како) неговиот последен студиски албум.
Кариера по Columbia
На 30-тото доделување на Греми наградите во 1988 година, Витерс како текстописец освоил Греми за најдобра ритам и блуз песна за препевот на „Lean on Me“ од Club Nouveau. Ова била деветта номинација за Греми и трета награда Витерс. По реиздавањето на Still Bill на 28 јануари 2003 година и Just As I Am на 8 март 2005 година, имало шпекулации за издавање на претходно необјавен материјал како нов албум. Во 2006 година, Sony Music му ги вратила претходно необјавените ленти на Витерс. Во 2007 година, „Lean on Me“ била примена во Гремиевата Куќа на славата.
На 56-тото доделување на Греми наградите во 2014 година, Bill Withers: The Complete Sussex & Columbia Albums Collection, колекција од девет дискови со осум студиски албуми од Витерс, заедно со неговиот албум во живо, Live at Carnegie Hall, ја добил наградата Греми за најдобар историски албум. (наградата ја дели со Charlie Is My Darling од Rolling Stones). Наградата им била доделена на Лео Сакс, кој ја продуцирал колекцијата, и аранжерите Марк Вајлдер, Џозеф М. Палмачо и Том Раф. Во 2005 година, Витерс бил примен во Куќата на славата на текстописците. Во април 2015 година, бил примен во Куќата на славата на рокенролот од Стиви Вондер. Подоцна истата година, во негова чест се одржал концерт во Карнеги Хол на кој настапиле Алое Блак, Ед Ширан, д-р Џон, Мајкл Мекдоналд и Ентони Хамилтон.Витерс присуствувал и кратко зборувал на сцената.
Витерс починал на 30 март 2020 година од срцеви компликации во Лос Анџелес, на 81-годишна возраст; неговото семејство ја објавило неговата смрт четири дена подоцна. Погребан е во Меморијалниот парк Forest Lawn.
Рано христијанство
Раното христијанство постоело како едно верско движење односно се сметало како секта во внатрешноста на Јудаизмот за да во текот на векот потполно се одвои од таа вера. Седиштето на новата религија во почетокот се наоѓало во Ерусалим, но по неуспехот на Симон бар Кохба во востанието и разрушувањето на храмот, позицијата на христијанската црква во градот се намалила. Во меѓувреме, престолнината на Римското Царство, градот Рим станал седиште на христијанството, а римскиот епископ станал најдоминантен помеѓу верниците кој подоцна ја добил титулата Папа.
Во текот на ранохристијанскиот период, христијаните на повеќепати биле прогонувани од страна на римските цареви за да во времето на Константин I Велики стане официјална религија во империјата, а престолнината била преместена во Цариград.
Основање
Од побројните народи во империјата, Евреите односно нивната вера Јудаизам се издвојувала со монотеизам, односно верување во еден Бог. Раното христијанство настанало на територијата на денешна Палестина и Израел и како таква во тоа време новата вера била сметена како секта која потекнува од јудаизмот. Првобитната христијанска црква била формирана по смртта на Исус и истата била формирана од страна на неговите следбеници и Апостоли во Ерусалим. Според натписите на Апостол Петар, голем дел од еврејското население ја прифатиле новата религија и станала христијани. Членовите на новата религија во почетокот се нарекувале Назаретци, а подоцна биле нарекувани христијани. Заедницата на членовите ја сочинувале исклучиво Евреи кои сметале дека Исус е Месија, односно Христос чие доаѓање произлегувало од еврејската книга Танах. Во христијанството оваа книга е позната како Стар завет. Голем дел од јудејските старешини ова ново движење го сметале за еретично, а членовите на движењето биле исклучувани од еврејската заедница а честопати предавани на римската власт. Во овие околности, голем дел од учените во тоа време христијаните ги сметале како антисемитисти.
Коаксијален кабел
Коаксијален кабел или соосен кабел — кабел што се состои од заштитна надворешна обвивка направена од изолатор под кој е поставена метална мрежа обвиена околу изолирани проводни жици. Сите овие делови се наоѓаат на истата заедничка оска од каде и потекнува името на овој вид кабел. Коаксијалниот кабел е откриен од страна на англискиот инжиниер и математичар Оливер Хевајсајд, патентирајќи го дизајнот за првпат во 1880 година.
Рано христијанство
Основање
Раното христијанство во текот на 1 век се оделило од јудаизмот. Така, во средината на 1 век, христијанското движење подводство на Апостол Петар станало претежно нееврејско. Христијаните продолжиле да ја ја почитуваат еврејската Библија создавајќи го Стариот завет. Од еврејската Библија биле отстранети некои делови, а спротивно од тоа биле додадени нови кои подоцна (како што е ѝ денес) биле вметнати во Новиот завет. Следбениците на Исус и Апостолите при своето проповедање успеале да создадат христијански заедници во Палестина, Мала Азија, Сирија, Египет, Северна Африка и Балканскиот Полуостров. Јазикот кој бил користен во тоа време од страна на христијаните бил грчкиот.
NGC 6783
NGC 6783 — галаксија во соѕвездието Лебед, заведена во Новиот општ каталог на длабоконебесни тела.
Рано христијанство
Основање
Во антиката, религијата обично била поврзана со одреден народ или град. Затоа се смета дека христијаните биле први кои ги промениле старите традиции околу врската помеѓу народите и религиите.
Коаксијален кабел
Коаксијалниот кабел се употребува за пренесување на телефонски, телеграфски, телевизиски, а во поново време и пренос на интернет сигнали со висока честота, под земја, над земја или под море, за пренос на податоци во компјутерски системи. Една од предностите на коаксијалниот кабел во однос на останатите радио преносни кабли е во тоа што електромагнетното поле коешто се создава во самиот кабел се грижи сигналот да е активен само во просторот помеѓу внатрешните и надворешните спроводници. Оваа предност овозможува инсталација на коаксијален кабел во близина на метални објекти обезбедувајќи заштита на сигналот од надворешни електромагнетни интерференци (пречки).
NGC 6783
Телото било предмет и на други истражувања, па освен како NGC 6783 се споменува и како MCG 8-35-7, CGCG 256-13.
Рано христијанство
Верување
Христијанството ја проповедела еднаквоста помеѓу луѓето и затоа во почетокот било прифаќано од страна на ниските класи во општеството. Апостол Павле пишува: “Нема овде Евреи ниту Грци, нема ниту робови ниту господари, ни машки ни женски родови; бидејќи сите вие сте еднакви пред Христос Во текот на 1 век од новата ера, христијаните се тајно организирале на проповедите и молитвите. Ранохристијанските свети тајни вклучувале Свето крстење, помазување и причестување. Верски симболи кои биле користени од раните христијани бил ихтисот кој бил користен како акроним меѓу христијаните за зборовите: “Исус Христос, Божји Син, Спасител“.
Коаксијален кабел
Коаксијалниот кабел се разликува од другите заштитни (изолирани) кабли коишто се користат за пренос на понискочестотни сигнали како што се аудио сигналите, во тоа што опсегот на кабелот е контролиран да обезбеди прецизно константно т.н спроводливо растојание, коешто е потребно за да фукнкционира ефикасно како што се радиочестотните трансмисиони(преносни) кабли.
NGC 6783
Откривање
Телото е откриено на 4 август 1872 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Рано христијанство
Прогонство
Римјаните раните христијани ги нарекувале атеизти, безбожници поради нивното одбивање да ги прифатат римските богови Така, честопати христијаните поради својата религија биле убивани или осудувани на смрт на кое тие одговарале на властите “Вие можете да не убивате, но нам не можете да ни нанесете зло Првиот поголем прогон на христијаните започнал во времето на римскиот цар Нерон (54-68). Во 64 година во Рим избил голем пожар. Царот за подметнувањето на пожарот ги обвинил христијаните наложувајќи им да го напуштат градот. За време на овој прогон, христијаните биле распнувани на крст, фрлени во Тибар или предавани на дивите животни во амфитеатрите.
Коаксијален кабел
Како работи коаксијалниот кабел
Како и секој електричен кабел така и коаксијалниот кабел спроведува наизменична струја помеѓу одредени локации. Се состои од од два спроводника, централна жица и цилиндрична мрежа. Во секој момент струјата патува низ еден од спроводниците а се враќа по другиот спроводник. Сепак, додека струјата е наизменична, струјата го менува правецот многупати во секунда. Коаксијалниот кабел се разликува од останатите кабли, бидејќи тој е дизајниран да пренесува радиочестотна струја. Оваа честота е многу повисока од 50 или 60 Hz (Херци) поддржана во основните електрични кабли, менувајќи го правецот од милиони до милијарда пати за време од една секунда. Исто како и другите типови на радио преносни кабли така и коаксијалниот кабел треба специјално да се конструира со цел да се спречи загубата на моќност. Доколку се употреби обична жица за пренос на високочестотен напон, жицата ќе се однесува како антена, со што високата честота зрачи струја во вид на радио бранови, што придонесува до ослбување на моќноста. За да се спречи ова, во коаксијалниот кабел еден од спроводниците е во форма на цилиндар(цевка), обвиткувајќи го другиот спроводник. Ова ги ограничува радио брановите да се емитираат од централниот спроводник до другиот т.н цилиндричен спроводник. За да се спречи надворешниот спроводник (металната мрежа-обвивката) од зрачење, тој е поврзан со земјата т.е заземјен зачувуваjќи го како константен потенцијал.
Рано христијанство
Прогонство
Меѓу овие први маченици се наоѓаат и Апостол Петар и Апостол Павле кои биле погубени во 67 година, како и Прокес и Мартинијан кои биле пуштени во темница. Прогоните продолжиле во времето на царот Диоклецијан (81-96), во чии прогони животот го загубил Тимотеј Ефески и Антипа Пергамски. Во времето на царот Трајан (98-117) пострадиле епископите Свети Симон Ерусалимски и Игнатиј Антиохиски. Во времето на Антонин Пиј (138-161) пострадала Фелицита Римска заедно со нејзините седум синови кои биле погубени.
NGC 6783
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 19 ч 16 м 47,5 с, а неговата деклинација, односно висината на лакот на тој агол, +46° 1' 5"".
Коаксијален кабел
Како работи коаксијалниот кабел
Опсегот и просторот на спроводниците мора да бидат еднакви на должината на кабелот. Секоја нагла промена во просторот на двата спроводника по должината на кабелот има тендеција да го рефлектира радиочестотниот бран назад до изворот, предизвикувајќи појава наречена вертикални (постојани) бранови. Ова се однесува како грло на шише(bottleneck), намалувајќи го количеството на енергија потребно да се стигне до крајот на кабелот. За да се задржи мрежата-заштитниот слој на еднакво растојание од централниот спроводник, просторот помеѓу двата спроводника е исполнет со полукрут пластичен изолатор. Производителите дефинираат минимален свиткувачки полупречник, со цел да се избегни засукување на кабелот при што би довело до рефлексија. Конекторите кои се користат за коаксијални кабли се дизајнирани за да го задржат точното растојание низ телото на конекторот.
Рано христијанство
Прогонство
Прогоните продолжиле во времето на Марко Аурелиј (161-180), а најпозната жртва од тоа време бил Јустин Филозоф кој во Рим 165 година бил погубен. Александар Север бил првиот римски цар кој покажал благосклонетост кон христијанството. Се кружело вести дека во неговото дворско светилиште покрај статуата на Сократ, ја ставил и онаа на Аврам и Исус.
NGC 6783
Други поделби
Проучување на NGC 6783 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 63003. Во рамките на атласот на длабокото небо, Уранометрија 2000.00, објектот припаѓа на групата означена со бројот 83; додека во Каталогот на основни ѕвезди (GSC) е групиран под бројот 3542. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 814.
Коаксијален кабел
Како работи коаксијалниот кабел
Секој тип на коаксијален кабел има карактеристична импеданса, во зависност од опсегот и материјалите кои се користат, којашто претставува однос на напонот на струјата во кабелот. Со цел да се спречи рефлексија на крајот од кабелот т.е појава на постојани бранови, каква било опрема прикачена на кабелот мора да репрезентира импеданса еднаква на карактеристичната импеданса т.е да постои т.н совпаѓање. На овој начин со оваа опрема се избегнува настанувањето на рефлексија. Вообичаено вредноста на карактеристичната импеданса на коаксијалниот кабел изнесува помеѓу 50 и 75 ома.
Рано христијанство
Прогонство
Но најголемите прогони на христијаните било во времето на Диоклецијан (284-311). Најпозната жртва од неговиот прогон бил бискупот Свети Дуј.
Поделба на црквата
Пред два века христијанската Библија сѐ уште не била канонизирана како и многу други апокрифи. Христијанската книга која денеска е позната како Нов завет била создадена некаде во периодот од 180 до 200 година. Новиот завет зборува за важноста и поддршката околу толкувањето и прифаќањето на христијанството. Всушност, во раната црква главната задача на епископите им била да ги оттргнат од верниците т.н. лажни пророци кои проповедале низ народот (подоцна наречени ереси). Наследниците биле предупредени и од самиот Исус (Марко 13:21-23). Според христијанската православна апологија и литератот Гилберт Кит Честертон, во раната црква, односно во времето на Исус и по него немало значителни разногласија околу прифаќањето и толкувањето на верата. Тој пишува дека сите апостоли само ја продолжиле мисијата на Исус. Тоа било продолжено и од страна на нивните наследници, пред сè Игнатиј Антиохиски, Иринеј Лионски, Јустин Филозоф и Поликарп Смирнски.
Коаксијален кабел
Како работи коаксијалниот кабел
Коаксијалниот кабел може да биде посматран како тип на т.н водач на бранови. Енергијата се пренесува преку радијално електрично поле и периферно магнетно поле во TEM00 попречен мод. Ова е доминантниот мод од нулта честота (DC) до горна граница определена со електричниот опсег на кабелот.
Рано христијанство
Поделба на црквата
Кон крајот на 2 век христијанските заедници се обидиниле во една заедница чиј поглавар станал римскиот епискот кој подоцна ја добил титулата Папа. Христијаните кои останале надвор од таа заедница биле прогласени за ереси, шизматици и слично до појавата на гностицизмот, аријанството и манихејството.
Коаксијален кабел
Опис на коаксијалниот кабел
За избор на дизајн на коаксијалниот кабел влијае физичката големина, честотните перформанси, ослабувањето, способноста за регулирање на енергијата, флексибилноста, јачината и цената. Внатрешниот спроводник може да биде полн или лиснаст, лиснастиот е пофлексибилен. За да се добие подобри високочестотни перформанси, внатрешниот спроводник може да биде сребрен. Понекогаш за внатрешен спроводник може да се користи бакарна железна жица.
Рано христијанство
Библиски канони
Библиските канони претставуваат збир од христијански книги кои ја сочинуваат христијанската Библија. Раната црква го користела Стариот завет. Апостолските творби, посебно четирите евангелија се најраните христијански закони. Посланијата на Апостол Павле како канонизирана форма биле прифатени кон крајот на 1 век. Јустин Филозоф се споменува во „мемоарите на апостолите“ во почетокот на 2 век. Ориген кон 200 година ги спомнал 27-те книги и покрај тоа што имало многу противоречности помеѓу христијаните и евреите. Мураторискиот фрегмент покажува дека до 100 година веќе постоеле голем број на христијански книги, кои подоцна биле вклучени во Новиот завет, заедно со четирите евангелија. Како целина, во раната христијанска црква, каноните биле прифатени од скоро сите христијански верници. Во искажувањето на Атанасиј Александриски од 367 година, тој напишал список на апсолутно сите книги кои биле вклучени во Новиот завет, користејќи го зборот канонизација врз книгите. Африканскиот Синод во 393 година ги прифатил книгите од Новиот завет. Папа Дамас I во 382 година му дал инструкции на Јероним Стридонски во започнувањето со преводот на Библијата на латински јазик. Преводот се смета за најдобар на латински јазик и е познат како Вулгата. Папа Инокентиј I во 382 година издал библиски канон идентичен на претходниот.
Коаксијален кабел
Опис на коаксијалниот кабел
Изолаторот којшто го опкружува внатрешниот спроводник може да биде цврста пластика, пенлива пластика, или можеби само воздух придружувајќи го внатрешниот жица(спроводник). Својствата на изолаторот контролираат некои електрични својства на кабелот. Вообичаено се избира цврст полиетиленски (PE) изолатор, употребуван во кабли со помала загуба. Цврст тефлон (PTFE) е исто така користен како изолатор. Некои коаксијални жици користат воздух (или некој друг гас) и содржат одредени т.н делови (места) за да спречат внатрешниот спроводник да дојде во допир со металната мрежа-обвивката.
Рано христијанство
Легализација
Ерата на христијанството во доцниот антички период започнува со пренесувањето на престолнината на империјата од Рим во Цариград (тогашен Византион) од страна на Константин I Велики во почетокот на 4 век, а периодот завршува со појавата на средниот век (односно станува збор за периодот од шестиот век). Ова се смета дека е еден од најважните моменти од христијанската историја, поради фактот што Константин I за христијанството најпрвин го легализирал, а подоцна го вовел како државна религија. Царот Галериј во 311 година бил еден од последните императори кои извршиле прогон на христијанското население од империјата. Константин I Велики и Лициниј во 313 година го издале т.н. Милански едикт, со кое христијанската вера се прогласила за рамноправна религија во империјата. Константин станал првиот христијански император кој лично ја прифатил новата религија. До 391 година, во времето на владеење на царот Теодосиј I, христијанството станало најраспространета религија во Римското Царство.
Коаксијален кабел
Опис на коаксијалниот кабел
Вообичаено многу од коаксијалните кабли користат бакарни жици испреплетени формирајќи ја металната мрежа-обвивката. Ова му овозможува на кабелот да биде флексибилен, но исто така има и празнини во обвивката, па така внатрешната димензија на обвивката варира речиси незначајно бидејќи плетеницата не може да биде рамна-сплесната. Понекогаш плетеницата е сребреникава. За подобри перформанси на металната заштитна мрежа, некои кабли имаат двослојна обвивка. Обвивката може да биде само од две плетенки, но сега е подобро да има тенка обвивка од фолија покриена со плетеницата. Некои кабли може да содржат повеќе од двослојни обвивки како што се "quad-shield" коишто користат четири наизменични слоеви од фолија и плетеница. Некои дизајни за обвивки ја жртвуваат флексибилноста за подобри перформанси, некои обвивки се цврсти метални цевчиња-проводници. Овие кабли не наоѓаат примена при инсталирање на кабел на места со остри кривини бидејќи обвивката ќе се засука што ќе предизвика загуба во кабелот.
Рано христијанство
Христијански собори
Константин I Велики по признавањето на христијанството во империјата го свикал Првиот вслеленски собор. Целта на Соборот била разрешување на несогласувањата кои се појавиле во Александриската Црква околу природата на Господ Исус Христос во однос на Неговата врска со Отецот, односно попрецизно – дали Господ Исус Христос има иста или слична природа на Бог Отецот. Свети Александар и Свети Атанасиј ја зазеле првата позиција (дека Господ Исус Христос има иста природа со Бог Отецот), додека презвитер Ариј (од кого се развива и подоцнежното еретичко Аријанство) се залагал за второто тврдење.
На овој собор било поддржано првото тврдење со огормно мнозинство (од сите присутни, само двајца гласале во полза на на презвитер Ариј). Другото решение кое било донесено на овој Првиот вселеснки собор се однесувало на датумот на славењето на Велгиден (Пасха), најзначајниот празник во христијанскиот календар. На соборот било решено празнувањето да се случува првата недела после првата полна месечина од пролетната рамноденица, независно од библиското хебрејско сметање на времето (квардодециманизам) и дал овластување на Александрискиот Архиепископ секоја година да го соопшти датумот на останатите архиепископи.
Коаксијален кабел
Опис на коаксијалниот кабел
За пренос на високи радиочестоти повеќе од 1 GHz коаксијален кабел со цврст бакарен надворешен спроводник е достапен во димензии од 0.25 инчи па нагоре.
Коаксијалниот кабел има потреба од внатрешна структура на некаков вид изолаторен материјал, со цел да може да го одржи просторот помеѓу централниот спроводник и обвивката. Изолаторските загуби растат по овој редослед: Идеален изолатор (без загуба), вакуум, воздух, политетрафлуоретилен (PTFE), полиетиленска пена, и цврст полиетилен. Пониска релативна допустливост овозможува поголема фрквентна искористеност. Еден нехомоген изолатор треба да биде надоместен со некружен спроводник за да се избегнат моменталните т.н жаришта (анг. hot-spots).
Список на државни водачи во 1620 година
Ова е список на државни водачи во 620 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Крши Дол (Црешево)
Крши Дол — археолошко наоѓалиште кај скопското село Црешево, Општина Гази Баба. Претставува некропола од римско време.
На стотина метри од православните гробишта, на повеќе наврати мештаните ваделе камени плочи од гробни конструкции и делови од надгробни споменици со латински натписи.
Рајнсторф
Рајнсторф (Reinstorf) — општина во округот Линебург, во сојузната покраина Долна Саксонија, Германија.
Местоположба
Рајнсторф се наоѓа околу дванаесет километри источно од окружниот град Линебург.
Општински единици
Општината Рајнсторф се состои од следниве единици:
Споменик на природата Даб на Цветниот плоштад
Споменик на природата Дабот на Цветни плоштад претставува заштитено природно добро. Се наоѓа на улицата Његошева во општина Врачар и е најстариот ботанички споменик на природата во Белград.
Историја
Дабот на Цветниот плоштад постои веќе два века, тој е претставник на некогашните автохтони шуми на даб и јасен кои се простирале на поголемиот дел од Врачар, од Цветниот плоштад да паркот Мањеж. Дрвата на тој простор биле исечени за да се изгради пазар во првата половина на 19 век, а во 1958 година била направена првата супермаркет на Балканот, веднаш до дабот на Цветни плоштад.
Одлики
Дабот е висок 25 метри, обемот на стеблото е 4, додека обемот на крошната е 19 метри. Во урбаното ткиво се издвојува како зелен акцент кој зафаќа површина од 2,83 хектари. Дрвото е исклучително значајно како споменик на културата и претставува хортикултурно наследство на Белград, а неговата вредност е во тоа што е најстарото заштитено дрво, кое има развиено импресивни димензии.
Поради здравјето на дрвото се одржуваат помали интервенции како што се поврзување, отстранување на суви и скршени гранки, санирање на стеблото и гранките и потхранување на корените со минерално ѓубриво. Пред дрвото има двојазична табла на која се наоѓаат најважните податоци за дрвото, неговата старост, димензии, потекло и биолошки особини.
Дабот првпат бил заштитен во 1980 година, а потоа и во постапката за ревизија во 2001 година, како претставник на видот педункуларен даб и еден од ретките примери на некогашни дабо-јасенски шуми на овие простори. Големите примарни гранки на дрвото во двеилјадата година биле поврзани и стабилизирани со метални сајли, за да се заштитат од кршење.
Моштанец
Моштанец — село во Горноџумајско, Пиринска Македонија, денес во Општина Горна Џумаја на Благоевградската област, Бугарија.
TK Борец
Тенискиот клуб Борeц (српски кирилица:Тениски клуб Борeц) е првиот тениски клуб основан во Бања Лука. Клубот располага со 6 тениски игралишта (4 на отворено и 2 во тениска сала). Денеска во клубот тренираат над 150 момчиња и девојчиња од 7 до 12 година.
Клубот беше домаќин на натпревари со српските играчи Ненад Зимоњиќ и Јанко Типсаревиќ. Исто така, коорганизираа и натпревар помеѓу Новак Ѓоковиќ и Виктор Троицки.
2008/09 БИБЛ сезона
БИБЛ сезоната 2008/09 позната и како Еврохолд Балканска Лига 2008/09 поради спонзорски причини било 1. издание на Балканската Кошаркарска Лига. Десет екипи од Македонија, Бугарија, Романија, и Србија се натпреварувале. Во оваа сезона шампион бил Рилски Спортист.
Регуларна сезона
Во регуларната сезона екипите биле поделени на две групи, секоја содржејќи пет екипи. Секоја екипа играла против екипите во групата на дома и на гости. Најдобрите четири од секоја група напредувале во четвртфиналето. Натпреварите се играле од 7 октомври 2008г. до 18 февруари 2009г.
Чевртфинале
Победниците од групите играле против чевртопласираните од групите додека второпласираните играле против третопласираните од групите.
Семан
Семан (Semani) — река во западна Албанија. Формирана е на устието на реките Осум и Девол, неколку километри северозападно од Кучово. Тече западно низ Фиер-Шеган и Мбростар во близина на Фиер. Се влева во Јадранското Море во близина на Тропоја.
Во антиката, реката била позната како Апс.
Оваа река е втора по должина во Албанија, по реката Дрим. Водата на реката има висок минерален квалитет. Температурата на водата е 6,5 степени во јануари, сè до 25,5 во август.
Згури (Гризилевци)
Згури — населба, рудник и топилница од доцноантичко време кај пробиштипското село Гризилевци. Лежи на 2 км западно од селото, на пространа падина низ која поминува патот Пробиштип-Кратово. На површината се среќаваат остатоци од топена оловна и сребрена руда, а пред околу 30 години биле откриени темели од десетина топилници. Во северниот дел на наоѓалиштето се среќаваат фрагменти од керамички садови, а се забележуваат и остатоци од темели на неколку помали објекти. Биле најдени и монети меѓу кои и една златна, со претстава на Анастасиј. Дел од монетите се чуваат во Музејот на Македонија во Скопје.
Неверојатната приказна за Островот на розите
Островот на розите познат и како Неверојатната приказна за островот на Розите (L'incredibile storia dell'Isola delle Rose) е филм од 2020 година во режија на Сиднеј Сибилија.
Филмот ја раскажува приказната за Островот на розите, вештачка платформа, направена од инженерот Џорџо Роза, која стана микронација на 1 мај 1968 година, па сè до февруари 1969 бидејќи урната од властите.
Содржина
Стразбур, зимата 1968 година. На пат кон канцеларијата, претседателот на Советот на Европа, Жан Батист Тома забележува човек кој со денови стои во ходникот на зградата, чекајќи прилика да може да го претстави својот случај. По многу инсистирање и благодарение на документите потпишани од Обединетите нации, Тома се согласува да се сретне со него и да ја слушне неговата приказна.
Болоња. Вечерта кога го прославува дипломирањето по инженерство, младиот и ексцентричен Џорџо Роса се среќава со својата поранешна девојка Габриела, дипломирана правничка. Сепак, неговиот обид да ѝ пријде за повторно да го воспостави тој однос завршува неславно, пред сè затоа што Габриела го смета за незрел и неспособен да се прилагоди во современото општество. По неколку залудни обиди да се адаптира во заедицата, Џорџо на крајот решава да изгради поморска платформа покрај брегот на Римини, надвор од италијанските територијални води, за да конструира свој приватен свет. Со помош на својот стар пријател и соученик, богатиот Орландини, Џорџо успева да ја оствари својата замисла, која на крајот го добива името Островот на розите.
Размислувајќи за нејзината реакција и зборувајќи и со неговите пријатели, Џорџо добива една луда идеја: да го изнесе случајот пред Обединетите нации надевајќи се дека Островот ќе биде признаен како независна држава. Во меѓувреме, Островот на розите веќе избрал официјален јазик (есперанто), влада, валута и поштенска служба; сè освен официјално признание. Таквиот настан предизвика реакции од италијанската влада предводена од Џовани Леоне, кој го задолжи Министерот за внатрешни работи, арогантниот и фанатик Франко Рестиво, да го реши проблемот. Рестиво прво се обидува да го поткупи Џорџо ветувајќи му две правни отстапки во замена за откажување од неговиот проект, а кога тој одбива, Рестиво наредува неговиот татко Улисе да биде отпуштен од фабриката каде што работи. И покрај заканите, заплашувањата и свртениот грб од пријателите, кои дозволуваат да бидат поткупени од владата, Џорџо не се откажува, а по советот од Габриела, експерт за меѓународно право, решава да приложи неговиот случај во Стразбур.
Претседателот Тома одлучува да отпочне случај, помагајќи му на Џорџо да го изнесе пред Советот, кој се согласува да го разгледа и покрај притисоците од италијанската влада. Во тој момент, плашејќи се дека Советот би можел да го признае Островот, Рестиво го убедува Леоне, кој планира да поднесе оставка, да потпише изјава за војна против Островот на розите, испраќајќи го крстосувачот Андреа Дорија од Венеција да ја бомбардира платформата. Откако Рестиво го информира за случувањата, Џорџо набрзина се враќа назад, придружуван од неговите пријатели, кои избираат да се откажат од владините пари за да го поддржат нивниот пријател. Поради нивното присуство, наместо да го бомбардира островот, командантот само го минира и разнесува, во знак на предупредување.
Од одјавната шпица се дознава дека Советот на Европа одбил да изрече одлука, поради притисоците од двете страни, но имплицитно признавајќи ја независноста на Островот. За да се избегнат слични случаи во иднина, ОН ја поместија границата на територијалните води од 6 на 12 милји од брегот. Крајната сцена од филмот е кадар од свадбата на Џорџо и Габриела и слики од нивниот понатамошен заеднички живот.
Продукција
Снимањето на филмот било помеѓу градовите: Болоња, Римини, Ричоне, Рим, Вале д'Аоста, Анцио и Малта, каде што биле снимeни островските сцени.
Промоција
Првиот трејлер за филмот бил објавен на 27 октомври 2020 година заедно со првиот плакат.
Историски нејаснотии
Дел од информациите за главните ликови се измислени и изменети за кинематографски цели, како што се: возраста, бракот и датумите на одредени настани.
Во едно интервју за Il Giornale, архитектот Масимо Франкини, кој во тој период ги пренесувал туристите да го видат островот, изјави дека филмот „ја реконструира атмосферата од тој период, заедно со стереотипот на Ромања, а пак приказната е лажна и измислена: никогаш немало толку многу луѓе горе, ниту музика, па дури ни бар“.
Исто така нема докази за патувањето на Џорџо Роза во Стразбур за да поднесе жалба до Советот на Европа, ниту пак биле испукани куршуми од топ, како што е прикажано во филмот, кога властите го окупирале островот.
Вита Кин
Вита Кин ( Віта Кін; 25 ноември 1969 година ) е украински дизајнер, моден дизајнер и фотограф. Автор на везени фустани, основач на истоимениот бренд Vita Kin.
Биографија
Вита Кин е родена на 25 ноември 1969 година во Украина.
Повеќе од 10 години искуство во рекламна и модна фотографија. Нејзината работа често може да се види во најдобрите сјајни списанија во Украина.
Признанија
Во 2014 година, Вита Кин создала колекција на фустани од кошули кои станале инстант тренд на Инстаграм феномен.
Во 2015 година, на модната недела во Париз, Вита Кин била претставена во списанијата Вог и Харперс Базар за презентирање на везени кошули како современ боемски стил, што ги привлекло модните икони како Ана Дело Русо, Мирослава Дума и Леандра Медина.
Истата година, The Wall Street Journal ги прогласил vyshyvankas на Вита Кин за најпопуларни летни фустани за 2015 година.
Фустаните од Вита Кин се видени на познати личности и стилски икони како што се холандската кралица Максима, првите дами на Украина - Марина Порошенко и Елена Зеленскаја, како и Деми Мур , Дита фон Тиз , Флоренс Велч , Ксенија Собчак, Џамала и многу други.
Колекции
Во пролетта 2018 година, Вита Кин ја претставила заедничка колекција со брендот Eres.
Во 2019 година, Вита претставила нова колекција. Новите фустани Вита Кин се спој на дизајнерски решенија од различни култури: кројот на моделите е инспириран од етничките носии на жителите на Северна Африка, а колоритните дезени се инспирирани од занаетчиското наследство на народите од Средна Азија.
Список на државни водачи во 380 година
Ова е список на државни водачи во 80 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Гордо Порече
„Гордо Порече“ — македонска народна песна. Песната е посветена на областа Порече која во песната, некој родум од тој крај се потсетува на детските и младешките години проживеани во родното место. Песната има месно-патриотски карактер.
Текст
Роде мој македонски,
бисер твој е Порече,
покрај Треска пенлива,
Родно наше Порече,
родно наше огниште,
покрај липи, капини,
чуваш детски спомени.
Поречани, пријатели,
мои мили роднини,
срце ми се стегнало,
за луди млади години.
Ореовица
Ореовица или Ореховица (Πευκοδάσος, Певкодасос, до 1927 година Ορέβιστα, Оревиста) — село во областа Бојмија, Гевгелиско, а денес во општината Пајонија на Кукушкиот округ во Егејска Македонија, Грција.
Географија и местоположба
Селото е сместено на пет километри северно од Ругуновец и околу 61 километар северозападно од Солун, крај самиот лев брег на реката Вардар. Ореовица е расположена на надморска височина од 150 метри. Тоа претставувало самостојна општина со вкупна површина на општинскиот атар од 14 км2.
Историја
Кон крајот на XIX век, во селото во 1895 - 1896 година е основан комитет на ВМОРО. Во минатото, селото Ореовица било мешана населба во која живеело македонско и турско население, при што во статистиките на К’нчов од 1910 се споменува со 230 Македонци и 490 Турци, Бранков бројот на Македонците го качува на 256, додека Милоевиќ ја регистрира со 35 македонски и 30 турски куќи. Како последица на настаните од Првата светска војна во 1914 голем број Македонци се иселиле во Бугарија, а преостанатите жители Турци во 1924 година, по сила на Лозанската конвенција се иселиле во Турција, а на нивно место властите населиле бегалски семејства од Понд.
Стопанство
Основните производи на селото се памукот и пченицата, додека сточарството е слабо развиено.
Население
Во пописот од 1913 година селото е евидентирано со 502 жители, додека во 1920 година само со 45 жители. Со населувањето на бегалски семејства од Понд, бројот на жителите во 1928 нараснува на 354, во 1940 се искачува на 790, во 1951 благо опаднал на 711, во 1961 повторно пораснал на 782, за да опадне во 1971 на 475, во 1981 на 609, а во 1991 да опадне на 569 жители.
Иселеништво
Под притисок на грчките власти во Бугарија биле иселени македонските семејства, а во турските во Турција.
Диздар
Диздар ― старешина на чуварите на тврдини во Турското Царство, командант на тврдина.
Бил должен постојано да живее во тврдината. За оваа служба поседувал тимар со економски имунитет.
NGC 381
NGC 381 — расеано ѕвездено јато во соѕвездието Касиопеја, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 381 се споменува и како OCL 317.
Откривање
Објектот е откриен во 1783 година од страна на Каролина Хершел, со помош на рефлекторски телескоп, чијашто леќа имала пречник од 4,2 см.
Податоци од набљудување
Според морфолошката класификација на галаксиите, NGC 381 е од видот III2p. Видливиот сјај со голо око изнесува 9,3 m. NGC 381 има само една позната привидна димензија, која изнесува 7'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 1 ч 8 м 20 с, а неговата деклинација, односно висината на лакот на тој агол, + 61° 35' 0".
Други поделби
Проучување на NGC 381 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во рамките на атласот на длабокото небо, Уранометрија 2000.00, објектот припаѓа на групата означена со бројот 16; додека во Каталогот на основни ѕвезди (GSC) е групиран под бројот 4017. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 945.
Л. Џ. Смит
'''Л. Џ. Смит (L. J. (Lisa Jane или Ljane) Smith) уште позната и како Лиса Џејн Смит или Елџејн Смит''' е американска авторка што живее во Калифорнија. Нејзините книги се младинско-возрасна литература и комбинираат безброј жанрови вклучувајќи хорор, научна фанатастика/фантазија и романса.
Животопис
Л. Џ. Смит има напишано три трилогии, два серијала и два придружни романи. Нејзините книги се карактеристично наследени со невообичаено убави луѓе, човечки и натприродни; поголемиот дел од нив се млади, или барем изгледаат младолико. Вообичаено постои конфликт од типот темнина/светлина, добро/лошо, кој се плете околу главниот лик, кој додека се труди да ја заведе хероината на мрачната страна, завршува на тој начин што е одвлечен во светлината и самиот станува херој. Понекогаш ваквото сценарио е скокнато, или инаку, варира над темата. Во серијалот Ноќен свет, конфликтот темнина/светлина е институциониран во конспирација реален свет и алтернативна реалност. А тензијата темнина/светлина понатаму е изиграна во сценарио романтични сродни души.
Започнувајќи во 1998 година, госпоѓа Смит оди на речиси десетгодишна пауза од пишување, враќајќи се во 2008 година со ново мрежно место и серијал од нови раскази. Вампирските дневници беа ре-издадени почнувајќи во 2007, а трилогијата Тајниот круг и серијалот Ноќен свет беа ре-издадени во 2008/2009 година. Ноќта на краткодневницата и Срцето на Валор исто така беа ре-издадени во 2008 година. Првиот дел од нејзината нова трилогија на Вампирските дневници: Враќањето, насловена како Вампирските дневници: Враќањето: Квечерина, беше издаден на 10 февруари, 2009 година.
Кога ќе полетаат гулабите
Синопсис
Во центарот на градот, децата градат гулабарник во еден напуштен двор. Меѓутоа, наместо гулаби, во него се населуваат станари - еден човек со две деца. Децата се трудат да ги исфрлат несаканите станари, но во меѓувреме се спријателуваат со нив. Кога од општината ќе дојдат да ја урнат дивоградбата, т.е. голубарникот, децата се борат против одлуката на општината.
Црква „Св. Максим Исповедник и Св. Григориј Палама“ - Стар Дојран
'''Св. Максим Исповедник и Св. Григориј Палама''' претставува православна манастирска црква во манастирскиот комплекс Партениј Зографски во Стар Дојран. Таа претставува една од трите цркви во манастирот и зе наоѓа во затворениот дел на манастирот.
Златица (Гризилевци)
Златица или Плавица — рудник од римско време. На 2 км југозападно од селото Гризилевци, помеѓу реките Плавица и Киселица. Под високиот рид Плавица била откриена рударска јама. На 20 метри од влезот во јамата, откриени биле два профили на кои биле издлабени релјефни претстави. На едната бил претставен античкиот јунак Херакле, а на другата била претставен рудар со чекан и клин.
Бургундски царски округ
Бургундскиот царски округ (Burgundischer Kreis , Bourgondische Kreits, Cercle de Bourgogne   ) бил Царски округ од Светото Римско Царство создаден во 1512 година и значително зголемен во 1548 година. Освен Слободниот округ Бургундија (денешниот административен регион Франш Комте), Бургундскиот округ приближно ги опфаќал Ниските Земји, т.е. областите сега познати како Холандија, Белгија и Луксембург и соседните делови во францускиот административен регион на Норд-Па-де-Кале. Во поголемиот дел од својата историја, оваа територија се поистоветувала со сопственоста на шпанските Хабсбурговци во Царството (Франш-Комте и Хабсбуршки Ниски Земји).
Територијата на округот била значително намалена во 17 век по отцепувањето на Седумте обединети провинции во 1581 година (признати во 1648 година според Вестфалскиот мировен договор) и анексијата на Слободната Грофовија Бургундија од Франција во 1678 година. Во 18 век округот бил познат како Австриски Ниски Земји. Окупацијата и анексијата на царската територија западно од реката Рајна од револуционерната Франција во 1790-тите практично ставила крај на постоењето на округот.
Лешница (Горноџумајско)
Лешница (од 1960 г. офиц. Обел) — село во Горноџумајско, Пиринска Македонија, денес во Општина Горна Џумаја на Благоевградската област, Бугарија.
Селиште (Црешево)
Селиште — археолошко наоѓалиште кај скопското село Црешево, Општина Гази Баба. Претставува осамен наод од римско време.
Во 1961 г. во нивата на П. Јаневски е откриен жртвеник со латински натпис, посветен на божествата Јупитер и Јунона.
Споменикот се чува во Музејот на Македонија во Скопје.
Виол
Виол или виола да гамба — шестжичен музички инструмент кој бил популарен сè до XVIII век кога го потиснала виолината. Не треба да го мешаме со виолата.
Особености
Сите инструменти се свиреле со гудало, иако имале прагови како гитарата. Три најголеми виоли, требл, тенор и бас, се држеле меѓу колена (т.н. „виоли за нозе“, од италијански јазик viola da gamba. ). Некои делови на виол-бас биле исти како кај виолончелото, на пример, звучни отвори на телото од инструментот во вид на мала латинична буква „-{f}-“, но отворите кај другите виола биле и во форма на латинската буква „с“.
Три круни
Три круни (tre kronor) е националниот амблем на Шведска, присутен во грбот на Шведска и составен од три жолти или позлатени коронети наредени два горе и една долу, поставени на сина позадина.